# Mikey Madison

Mikaela Madison Rosberg (Los Angeles, Kalifornia, AEB, 1999ko martxoaren 25a) estatubatuar aktorea da. FX Better Things telesailean Max Foxen paper protagonista antzeztean egin zen ezaguna, eta Quentin Tarantinoren Once Upon a Time in Hollywood filmean (2019) Susan «Sadie» Atkins Mansonfamiliaren jarraitzailearen rola.

## Bizitza pertsonala

Mikey Madison 1999ko martxoaren 25ean jaio zen Los Angelesen, Kalifornian. Neba bikiaz gain, beste hiru haurride ditu. Ahizpa zinema gidoilari batekin ezkondu ostean, zaldi ibilaldi lehiakorretan jokatzeari utzi zion, antzezpen munduan ahalegintzeko, eta 2013an lortu zuen lehen rola. Madison judua da.

### Aktore ibilbidea

Madisonek film labur ugaritan agertuz hasi zen aktore ibilbidean, tartean Retirement (2013), Pani's Box (2013) eta Bound for Greatness (2014) filmetan. 2014an, 15 urte zituela, Madison bere lehen film luzearen protagonista izan zen, Liza, Liza, Skies are Grey. Filma ez zen 2017ra arte estreinatu. 2016an, Max Fox, paper protagonista bat egin zuen FX telebistako Better Things telesailean.
2017tik 2018ra, Bravo telebistako komedia beltzeko Imposters telesaileko izar gonbidatua izan zen. 2018an, Monster eta Nostalgia film dramatikoetan agertu zen. Quentin Tarantinoren Once Upon a Time in Hollywood (2019) komedia dramatikoko filmean Susan «Sadie» Atkinsen paperarengatik lortu zuen aitortza nabarmena. Candi la Barista pertsonaiari ahotsa jarri zion 2019ko urrian estreinatu zen The Addams Family komedia beltzeko film animatuan.
2020ko irailean, Matt Bettinelli-Olpinek eta Tyler Gillettek zuzendu zuten Scream 5 sagako bosgarren emanaldian Amber Freeman intepretatzeko aukeratua izan zen. 2022ko urtarrilaren 14an kaleratu zen filma.

## Filmografia
### Zinea

| Urtea | Izenburua | Rola | Oharrak |
| 2013 | Retirement | alaba | Film laburra |
| 2013 | Pani's Box | Pani | Film laburra |
| 2014 | Bound for Greatness | Haley | Film laburra |
| 2017 | Liza, Liza, Skies Are Grey | Liza | |
| 2018 | Monster | Alexandra Floyd | |
| 2018 | Nostalgia | Kathleen | |
| 2019 | Once Upon a Time in Hollywood | Susan «Sadie» Atkins | |
| 2019 | The Addams Family | Candi la Barista (ahotsa) | |
| 2019 | Rhino | Kat Walker | |
| 2022 | Scream | Amber Freeman | |
| 2024 | Anora | Anora «Ani» Mikheeva | |

### Telebista

| Urtea | Izenburua | Papera | Oharrak |
| 2016-2022 | Better Things | Max Fox | Paper nagusia, 46 atal |
| 2017-2018 | Inposters | Maddie (gaztea) | 2 kapitulu |

## Erreferentziak

* ↑ «Pamela Adlon and Louis C.K.'s 'Better Things' First Trailer» Screencrush.com 2016-07-19.
* ↑ Carras, Christi. (2019-07-27). «What did the real characters in 'Once Upon a Time ... in Hollywood' look like?» Los Angeles Times.
* ↑ Shanahan, Christina. (2016-11-24). «Why you should binge watch Better Things over the Long Weekend, according to Mikey Madison» InStyle.
* ↑ Nordstrom, Leigh. (2016-10-13). «Meet Mikey Madison From FX's 'Better Things'» WWD.
* ↑ «Mikey Madison» FX Networks.
* ↑ Swift, Andy. (2016-09-20). Atlanta, Better Things Renewed at FX. TVLine.
* ↑ Lewis, Adam. (2020-05-26). «FX Announces the Renewal of ‘Better Things’ and ‘The Weekly’» mxdwn.
* ↑ Hirschberg, Lynn. (2020-02-03). Once Upon a Time…In Hollywood Gets a Sequel at Quentin Tarantino’s Dream Party. .
* ↑ Kroll, Justin. (2020-09-10). «Mason Gooding And Dylan Minnette Join Ensemble Of New ‘Scream’ Movie» Deadline Hollywood.

## Kanpo estekak

* Mikey Madison Internet Movie Databaseren webgunean (Ingelesez)
* Datuak: Q26923245
* Multimedia: Mikey Madison / Q26923245